Diari Oficial de la Generalitat Valenciana


Sumari del DOGV 6566, del 15-07-2011 (2011/7854)

RESOLUCIÓ de 5 de juliol de 2011, del Rectorat de la Universitat de València, per la qual es convoca la provisió pel sistema de lliure designació del lloc de treball número 2257, vicegerent/a de Recursos Humans i Organització Administrativa.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6566

Data del DOGV
:   15-07-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/7854


Data del document
:   05-07-2011

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 5 de juliol de 2011, del Rectorat de la Universitat de València, per la qual es convoca la provisió pel sistema de lliure designació del lloc de treball número 2257, vicegerent/a de Recursos Humans i Organització Administrativa. [2011/7854]  
Atès que es troba vacant el lloc de treball número 2257, vicegerent/a de Recursos Humans i Organització Administrativa, aquest Rectorat, fent ús de les competències que li atribueix l'article 20, en relació amb el 2.2, de la Llei Orgànica 6/2001, de 21 de desembre, d'Universitats, modificada per la Llei 4/2007, de 12 d'abril, la Llei 10/2010, de 9 de juliol, de la Generalitat, de l'Ordenació i Gestió de la Funció Pública Valenciana, i d'acord amb el que estableix l'article 190 dels Estatus de la Universitat de València, i atenent també les condicions que per a aquests llocs figuren en la relació de llocs treball (RLT) i l'aplicació subsidiària dels articles 27 i següents del Decret 33/1999, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal que comprèn l'àmbit d'aplicació de la Llei de la Funció Pública Valenciana, en allò que no contradiga el contingut de la Llei 10/2010, resol:  
  
  
Convocar mitjançant el sistema de lliure designació l'ocupació del lloc de treball que s'indica en esta convocatòria, d'acord amb les següents bases  
  
Bases  
  
Primera. Característiques del lloc de treball  
Les característiques del lloc de treball que s'ofereix segons la RLT són:  
  
Núm. del lloc: 2257.  
Denominació: vicegerent/a de Recursos Humans i Organització Administrativa.  
Localització: Gerència.   
Grup: A.  
Complement de destinació: 30.  
Complement específic: E050.  
Sistema de provisió: 3 .  
Requisit formació específica: 10 .  
  
Sistema de provisió: 3. Lliure designació.  
Requisits de formació específica: 10. Coneixement del valencià de nivell mitjà.  
  
Segona. Requisits dels i les aspirants  
2.1 Els i les aspirants han d'estar en possessió del títol de doctor, llicenciat, enginyer superior, Arquitecte Superior o títol equivalent.  
  
2.2. S'hi poden presentar els funcionaris i funcionàries de carrera del grup A d'administració general, escala tècnica de gestió d'aquesta Universitat.  
2.3. Els i les aspirants han de posseir el requisit de nivell mitjà de valencià, tal i com s'indica en la base primera d'aquesta convocatòria, corresponent a les característiques del lloc de treball convocat.  
  
Tercera. Sol·licituds  
3.1 Les sol·licituds, segons el model que s'adjunta com annex I d'aquesta convocatòria, han de ser presentades juntament amb el currículum que continga els mèrits dels aspirants, degudament justificats de forma documental, al Registre d'Entrada de la Gerència d'aquesta Universitat (av. de Blasco Ibáñez, n.º 13, 46150 València), o pels procediments establits a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies hàbils a partir de l'endemà de la publicació d'aquesta convocatòria en el Diari Oficial de la Comunitat Valenciana.  
3.2 La documentació que ja consta en el Registre de Personal (PAS) de la Universitat de València, tal com els certificats dels serveis prestats i del grau personal consolidat, s'adjuntaran d'ofici a les sol·licituds presentades.  
  
Quarta. Comissió i funcionament  
4.1 La comissió que realitzarà la selecció del lloc de treball convocat serà nomenada pel rector de la Universitat de València.  
4.2 El seu funcionament s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4.3 Els noms dels seus components es faran públics abans que acabe el termini de presentació de sol·licituds al tauler d'anuncis de la Gerència (avinguda Blasco Ibáñez, n.º 13, 46007 València) i a la pàgina web del Servei de Recursos Humans (PAS).   
4.4 La comissió podrà convocar, una vegada estudiades les sol·licituds i la documentació presentada, a tots el aspirants o els que considere necessari a la realització d'una entrevista.   
  
Cinquena. Presa de possessió  
Finalitzat el procés, la resolució final es farà pública al tauler d'anuncis del Rectorat de la Universitat de València i a la pàgina web del Servei de Recursos Humans (PAS).  
En la resolució s'indicarà expressament la data de presa de possessió.  
  
Sisena. Informació respecte de les dades recollides.  
6.1 Les dades subministrades per l'interessat o la interessada podran quedar incorporats en un fitxer automatitzat que constitueix la base de dades corresponent a aquest tipus de personal d'aquesta Universitat, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).  
6.2 El fitxer quedarà sota la responsabilitat de la Secretaria General de la UVEG, avinguda Blasco Ibáñez, número 13, baix, 46660 València.  
6.3 La informació obtinguda serà processada exclusivament per a la gestió de la base de dades de contractació d'aquest personal.  
6.4 Les dades de caràcter personal seran tractades amb el grau de protecció que estableix el Reial Decret 1720/2007, de 21 de desembre, de Protecció de Dades de Caràcter Personal. I s'han d'adoptar les mesures de seguretat necessàries per garantir la confidencialitat i la integritat de la informació.  
6.5 Els interessats o les interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València, avinguda Blasco Ibáñez, número 13, nivell, 1r, 46059 València.  
  
Setena. Recursos  
Contra aquesta resolució, que exhaureix la via administrativa, es pot interposar, potestativament, un recurs de reposició en el termini d'un mes a partir de l'endemà de la seua publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana, en el termini de dos mesos, comptadors a partir de l'endemà de la seua publicació en el Diari Oficial de la Comunitat Valenciana (DOCV).  
  
València, 5 de juliol de 2011.- El rector, p. d. (DOCV 10.06.2011), El gerent: Joan E. Oltra i Vidal.  
ANNEX I  
  
Sol·licitud   
  
A) Dades personals  
  
  
  
B) Dades professionals  
  
  
  
DEMANE:  
Ser admès a la convocatòria per a proveir, pel sistema de lliure designació, el lloc de treball de vicegerent/a de Recursos Humans i Organització Administrativa, lloc 2257 que figura en l'annex I, i declare que són certes les dades que figuren en aquest currículum, i assumisc, en cas contrari, les responsabilitats que poguessen derivar-se de les inexactituds que hi consten.  
  
Signatura,  
  
València, ... d... de 2011  
  
  
RECTORAT DE LA UNIVERSITAT DE VALÈNCIA  
  
  
\* \* \* \* \* \*  
  
ANEXO I  
  
Solicitud  
  
A) DATOS PERSONALES  
  
  
  
B) DATOS PROFESIONALES  
  
  
  
SOLICITA:  
Ser admitido en la convocatoria para proveer, por el sistema de libre designación, el puesto de trabajo 2257, vicegerente/a de Recursos Humanos y Organización Administrativa y declara que son ciertos los datos que figuran en este currículum y asume, en caso contrario, las responsabilidades que pudiesen derivarse de las inexactitudes que consten.   
  
Firma,  
   
Valencia, ... de ... de 2011  
  
  
RECTORAT DE LA UNIVERSITAT DE VALÈNCIA